Sahle-Work Zewde
Sahle-Work Zewde (amhara keeles ሳህለወርቅ ዘውዴ; sündinud 21. veebruaril 1950) on Etioopia diplomaat, riigi esimene naispresident. Etioopia parlament valis ta 25. oktoobril 2018 ühehäälselt presidendiks. Sahle-Work on olnud ÜRO peasekretär António Guterresi eriesindaja Aafrika Liidu (AL) juures ning asepeasekretärina ÜRO esindaja AL-i juures. Ajakiri Forbes nimetas Sahle-Worki 2019. aasta detsembris Aafrika mõjukaimaks naiseks, maailma edetabelis oli ta naistest 93. kohal.